20. Menneskerettigheder: Hooligans
B5-0625, 0632 og 0649/2000
Europa-Parlamentets beslutning om Euro 2000
Europa-Parlamentet,
A. der henviser til, at de belgiske og nederlandske myndigheder har været i stand til at organisere en
fodboldturnering i stor målestok og de dertil hørende festligheder,
B. der henviser til, at belgiske og nederlandske myndigheder har vist, at de havde fuld kontrol med den
offentlige ro og orden og at de var i stand til at forhindre uroligheder, der kunne påvirke strukturen
omkring Euro 2000-fodboldfesten,
C. der henviser til de belgiske og nederlandske indenrigsministres fælles aktion for at undersøge, om et
forbud mod dømte hooligans’ indrejse i andre lande end deres hjemland kunne gennemføres,
D. der henviser til, at langt størstedelen af de deltagende fodboldfans gennem deres opførsel har vist, at
de støttede et fredeligt Euro 2000,
E. der henviser til, at hooliganisme synes at være et stigende problem, der har høje sociale omkostninger
og antager helt uacceptable proportioner, og at alle former for hooliganisme bør fordømmes,
F. der henviser til, at EU og dens medlemsstater må føre en radikal kamp mod dette fænomen, som ved
lejligheder bliver et grænseoverskridende problem og undergraver den europæiske idé og solidariteten i
EU,
G. der henviser til, at alvorlige optøjer fandt sted gentagne gang i Bruxelles under Euro 2000 og også i
Charleroi på dagen for kampen mellem England og Tyskland, og at de hver gang omfattede engelske
supporters,
H. der henviser til, at de britiske myndigheder har erkendt, at det er vanskeligt at hindre engelske hooli-
gans i at rejse til Belgien, og at medlemsstaternes myndigheder tog de nødvendige forebyggende for-
holdsregler for at holde deres »hårde kerne« inden for deres nationale grænser,
1. hilser de nederlandske og belgiske regeringers initiativer, som førte til et vellykket Euro 2000-arran-
gement, velkommen;
2. glæder sig over den opførsel, som langt størstedelen af de tilstedeværende fodboldfans udviste, og de
praktiske foranstaltninger, som UEFA traf;
3. noterer, at hooligans i mange tilfælde var indblandet i racistiske, fremmedhadske og bøssefjendske
voldshandlinger;
4. anmoder alle regeringer, fra hvis lande der deltager fodboldholdi europæiske turneringer, om at tage
initiativer til at forudse og forhindre hooliganisme og til at samarbejde for at anvende effektive midler til at
bekæmpe hooliganisme, når en turnering er startet;
5. anmoder de involverede nationale regeringer om at tage tilstrækkelige forebyggende forholdsregler
for fremover at hindre hooligans, der tidligere har været indblandet i fodboldvold, i at rejse til lande,
hvor deres nationale hold eller klub spiller, og støtter det nederlandsk-belgiske initiativ for et forbud
mod,at tidligere tilbageholdte hooliganskan rejse til fodboldkampe,der betragtes sommulige risikokampe;
6. anmoder de britiske myndigheder om at overveje at deltage i udgifterne til hjemtransport i C130-fly
af engelske hooligans;
7. opfordrer UEFA og andre organisatorer til at tage alle nødvendige forholdsregler til at sikre, at alle
borgere kan deltage i sportsbegivenheder på en sikker og værdig måde;C121/406 DA24.4.2001 De Europæiske Fællesskabers Tidende
Torsdag, den 6. juli 2000
8. beklager anvendelse af vold over for journalister, der udfører deres arbejde, og opfordrer de neder-
landske myndigheder til at gennemføre en egentlig undersøgelse af omstændighederne omkring disse begi-
venheder, således at ansvaret kan placeres;
9. pålægger sin formand at sende denne beslutning til medlemsstaternes og ansøgerlandenes regeringer
og parlamenter samt til præsidenten for UEFA.
21. Menneskerettigheder: Irak
B5-0618, 0626, 0633 og 0650/2000
Europa-Parlamentets beslutning om Irak
Europa-Parlamentet,
;dash der henviser til sine tidligere beslutninger om Irak, navnlig beslutningen af 13. april 2000(1),
A. der henviser til den irakiske regerings pligt til fortsat at acceptere og fremme FN’s kontrolmed henblik
på destruktion af atomvåben og kemiske våben og også til at samarbejde med Den Internationale
Røde Kors-Komité, der har til opgave at finde og hjemsende alle personer, der forsvandt i forbindelse
med Iraks besættelse af Kuwait,
B. der henviser til den dramatiske situation, det irakiske folk befinder sig i som følge af embargoens
gennemførelse,
C. der henviser til, at disse sanktioner har bidraget til at ødelægge en gammel civilisation og levestan-
darden for den irakiske befolkning på 22 millioner,
D. der henviser til, at den intellektuelle embargo har bevirket, at akademikere og fagfolk inden for medi-
cin og videnskab er blevet unddraget fremskridt inden for teknologi,
E. der henviser til, at et traditionelt samfunds sociale struktur er blevet sønderrevet,
F. der henviser til, at en flyveforbudszone er blevet pålagt Irak for at hindre, at det irakiske flyvevåben
anvendes mod befolkning af kurdisk oprindelse og befolkning i det sydlige Irak,
G. der henviser til, at gennemførelsen af flyveforbudszonen forårsager en række militæraktioner, som
fører til tab og lidelser for mange uskyldige mennesker,
1. gentager sin holdning, som udtrykt i ovennævnte beslutning af 13. april 2000 og opfordrer FN’s
Sikkerhedsråd til at indlede en dialog med henblik på at ophæve den økonomiske embargo, samtidig
med at der opretholdes en streng våbenembargo mod Irak;
2. foreslår at sende en undersøgelsesdelegation fra Parlamentet med henblik på at åbne en dialog, for at
udrede, hvorledes olie for mad-programmet kan udvides til at forbedre det irakiske folks livsbetingelser;
3. er af den overbevisning, at EU’s diplomati bør søge at udvirke en ophævelse af flyveforbudszonen
samtidig med, at Iraks regering formelt giver afkald på at anvende militær magt i forbindelse med detkurdiske folks krav om selvstyre;
4. gentager, at det er nødvendigt, at FN, WHO og Røde Kors fortsat overvåger import og retfærdig
fordeling af varer og tjenesteydelser, så at det bliver til gavn for de fattigste og de mest sårbare befolknings-
grupper i Irak;
5. pålægger sin formand at sende denne beslutning til Rådet, Kommissionen, medlemsstaternes og ansø-
gerlandenes regeringer, FN’s Generalsekretær og Iraks regering.
(1) Vedtagne tekster, punkt 8.24.4.2001 DA C121/407 De Europæiske Fællesskabers Tidende
Torsdag, den 6. juli 2000